SELETUSKIRI

„Narva Linnavalitsuse 23.03.2011.a. määruse nr 281 „Narva Linna Arenduse ja Ökonoomika Ameti turistidele tasuliste lisateenuste hinnakirja kinnitamine“ muutmine“ eelnõu juurde

Narva Linnavalitsuse 05.11.2014 määrusega nr 34 muudeti Narva Linnavalitsuse 23.03.2011.a. määrust nr 281 „Narva Linna Arenduse ja Ökonoomika Ameti turistidele tasuliste lisateenuste hinnakirja kinnitamine“ ja lisati tasuline lisateenus: binoklite kasutamine promenaadil  - 2 eurot.

Tulenevalt  Regionaalministri 27.11.2013 määrusega nr 215 vastuvõetud meetme „Linnaliste piirkondade arendamine“ tingimuste ja investeeringute kava koostamise korra § 15 punktile 7 taotleja ei tohi viie aasta jooksul arvates projekti lõppemisest teenida puhastulu. Binoklite kasutamise eest tekib Narva Linna Arenduse ja Ökonoomika Ametil puhastulu.

[bookmark: _GoBack]Sellega seoses, et linn ei tohi puhastulu teenida, on vajalik muuta Narva Linnavalitsuse 23.03.2011.a. määrust nr 281 tunnistada kehtetuks § 1  lõige 15 Binoklite kasutamine promenaadil – 2 eurot.

Lisaks palume muuta määruse pealkirja, jättes välja sõna „turistidele“.

